ຊາວຣັດເຊຍພາກັນ ເດີນຂະບວນ ປະທ້ວງ ລັດຖະບານທ່ານພູຕິນ (ວີດິໂອ)
ພວກທີ່ສະໜັບສະໜຸນທ່ານ Gudkov ທີ່ໄດ້ຖືກຂັບໄລ່ ອອກຈາກສະພາດູມາ ພາກັນເດີນຂະບວນປະທ້ວງ ໃນກຸງມົສກູ.
ຜູ້ແທນຣັດເຊຍທີ່ຖືກປົດອອກຈາກຕໍາແໜ່ງ ທ່ານ Genay Gudkov ໄດ້ໄປ ປະກົດຕົວຕໍ່ໜ້າຝູງຊົນເປັນພັນໆຄົນ ທີ່ສະໜັບ ສະໜູນຝ່າຍຄັດຄ້ານລັດຖະບານ ຢູ່ນະຄອນຫລວງຂອງຣັດເຊຍ ໃນວັນເສົາວານນີ້ ສະແດງຄວາມມຸ້ງໝັ້ນທີ່ຈະສືບຕໍ່ທໍາການກົດ ດັນລັດຖະບານ ໃຫ້ຈັດການເລືອກຕັ້ງຄັ້ງໃໝ່ຂຶ້ນ ທ່ານ Gudkov ທີ່ໄດ້ຖືກຂັບໄລ່ອອກຈາກສະພາດູມາ ໃນວັນສຸກ ຜ່ານມາ ຍ້ອນອັນທີ່ທ່ານເວົ້າວ່າ ເປັນການກ່າວຫາທີ່ບໍ່ຖືກຕ້ອງ ນັ້ນ ໄດ້ກ່າວຕໍາໜິລັດຖະບານຂອງປະທານາທິບໍດີ Vladimir Putin ໃນຂະນະທີ່ພວກເດີນຂະບວນໃນກຸງ ມົສກູພາກັນໂຮ່ຮ້ອງ ຄໍາຂວັນຕໍ່ຕ້ານລັດຖະບານ ຢູ່ໃນການເດີນຂະບວນຕໍ່ຕ້ານລັດຖະບານ ຂະໜາດໃຫຍ່ເທື່ອ ທໍາອິດ ໃນຮອບຫລາຍໆເດືອນດັ່ງກ່າວນີ້ ທ່ານ Gudkov ໄດ້ກ່າວຫາລັດຖະບານຂອງທ່ານພູຕິນວ່າ ທໍາການປາບປາມ ແລະບໍ່ມີການປະນີປະນອມ ພວກບໍ່ພໍໃຈນໍາລັດຖະບານ ໄດ້ຮຽກຮ້ອງໃຫ້ຈັດການເລືອກ ຕັ້ງໃໝ່ຂຶ້ນແທນການເລືອກຕັ້ງເມື່ອເດືອນທັນວາທີ່ເປັນຂໍ້ໂຕ້ ແຍ້ງກັນ ແລະໄດ້ນໍາເອົາທ່ານພູຕິນ ກັບມາເປັນປະທານາທິບໍດີ ຄືນອີກນັ້ນ ນັບຕັ້ງແຕ່ທ່ານພູຕິນໄດ້ຖືກເລືອກຕັ້ງຄືນ ສະພາແຫ່ງຊາດຣັດເຊຍໄດ້ຮັບຜ່ານມາດຕະ ການຫລາຍໆອັນ ເພື່ອທັບມ້າງການປະທ້ວງຂອງປວງຊົນ, ການໝິ່ນປະໝາດ ແລະອົງ ການບໍ່ຂຶ້ນກັບລັດຖະບານ